text: Ældre Sagen stævner Kolding
  27 september 2010 kl. 18.46
  Kolding Kommune ændrede sidste år sin hjemmepleje så meget, at loven ikke er overholdt. Det mener Ældre Sagen, som vil lægge sag an mod kommunen.
  Kommunen lavede om på, hvem der kan få hjælp. 
  - I sin formulering er Kolding Kommune gået så langt, at man siger, det kun er dem, der slet ikke kan noget selv, der kan få hjælp. Vi mener, det er en overtrædelse af lovgivningen, siger Olav Felbo fra Ældre Sagen til DR Trekanten.
  
  Kommunen: Det må vi godt
  Lis Ravn Ebbesen, SF, mener at kommunen har lov til at ændre vilkårene. Hun henviser til at mange kommuner har gjort det samme - og at Kommunernes Landsforening siger, at kommunerne har ret til det.
  Hvis Ældre Sagen vinder en retssag vil det slå bunden ud af den i forvejen pressede kommunekasse i Kolding. 
  Omvendt mener Ældre Sagen, hvis det lykkes for én kommune af tolke lovgivningen på den nmåde, så vil andre pressede kommuner følge eksemplet.
  